Dec 06,2018
కొత్త ఏడాదిలో మారుతి కార్లు ప్రియం
ముంబయి : ఆటోమొబైల్‌ కంపెనీలు వరుసకట్టి ధరలు పెంచుతు న్నాయి. తాజాగా దేశంలోనే అతిపెద్ద కార్ల ఉత్పత్తిదారు మారుతి సుజుకీ వచ్చే కొత్త ఏడాదిలో ధరలు పెంచనున్నట్లు తెలిపింది. జనవరి నుంచి తమ అన్ని మోడళ్ల కార్ల ధరలను పెంచుతున్నట్టు బుధవారం వెల్లడించింది. అయితే పెంపు ఎంతా అనేది స్పష్టం చేయలేదు. ఉత్పత్తి ఖర్చులు, కమోడిటీ ధరలు, రూపాయి విలువ పతనం తదితర కారణాల రీత్యా ధరలు పెంచాల్సి వచ్చిందని ఆ కంపెనీ స్పష్టం చేసింది. ప్రస్తుతం మారుతి సుజుకీ ఎంట్రీ లెవల్‌ ఆల్టో 800 నుంచి ప్రీమియం ఎస్‌-క్రాస్‌ వరకు విక్రయిస్తోంది. వీటి ధరలు రూ.2.53లక్షల మధ్య నుంచి రూ.11.45లక్షల మధ్య వరకు ఉన్నాయి. అన్ని మోడళ్లపై ధరలు పెంచనున్నట్లు ఇసుజు మోటార్స్‌ ఇండియా ప్రకటించిన విషయం తెలిసిందే. టొయోటా కీిర్లోస్కర్‌ మోటార్స్‌ కూడా గత నెలలో అన్ని మోడళ్లపై 4శాతం వరకు ధరలు పెంచుతున్నట్లు ప్రకటించింది.
మీ స్నేహితులకు రికమెండ్ చెయ్యండి